**Приложение № 1**

**към Условията за изпълнение**

**Документи за авансово плащане**

**Документи за авансово плащане – съгласно Приложение № 2 към Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители**

**Документи за окончателно плащане**

**А. Общи документи:**

1. Искане за плащане (по образец) и попълнена таблица за извършените инвестиции по групи разходи към искането за плащане, включително формата за наблюдение и оценка на проектите (по образец, подписан от бенефициента във формат „pdf“ или „jpg“, включително в „xls“ формат).
2. Декларации при подаване на искане за плащане (Приложение № 2). Представя се във формат „pdf“ или „jpg“.
3. Декларация за обстоятелствата по чл. 4а от Закона за малките и средните предприятия (по образец, утвърден от министъра на икономиката). Представя се във формат „pdf“ или „jpg“.
4. Индивидуален сметкоплан, утвърден от ръководителя на предприятието, с включени в него обособени счетоводни сметки, специално открити за проекта. Сметките следва да съдържат номера /или част от номера/ на договора за предоставяне на безвъзмездна помощ. Представя се във формат „pdf“ или „jpg“.
5. Копие на извлечение от инвентарна книга или разпечатка от счетоводната система на бенефициента на помощта, доказващо заприхождаването на финансирания актив в отделна счетоводна система или в отделни счетоводни аналитични сметки, специално открити за проекта. Представя се във формат „pdf“ или „jpg“.
   1. Аналитична оборотна ведомост, извлечения от отделни аналитични счетоводни сметки, отразяващи разходите по проекта или от отделна счетоводна система за отчитане на разходите по проекта. Сметките следва да съдържат номера /или част от номера/ на договора за предоставяне на безвъзмездна помощ. Представя се във формат „pdf“ или „jpg“.
6. Копие от лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство - ***представя се при кандидатстване за окончателно плащане***. Представя се във формат „pdf“ или „jpg“.
7. Копие от становище на БАБХ, удостоверяващо, че предприятието отговаря на изискванията в областта на хуманното отношение към животните и ветеринарно-санитарните изисквания и/или Закона за защита на растенията - ***представя се при кандидатстване за окончателно плащане и когато бенефициентът е регистриран земеделски производител и преработва собствени суровини***. Представя се във формат „pdf“ или „jpg“.
8. Копие от документ, удостоверяващ, че предприятието отговаря на изискванията за хигиена на фуражите и тяхната безопасност, издаден от БАБХ, в случай на производство и/или маркетинг на фуражи - ***представя се при кандидатстване за окончателно плащане***. Представя се във формат „pdf“ или „jpg“.
9. Копие от сертификат, удостоверяващ постигането на съответствие с международнопризнати стандарти, свързани с въвеждане на системи за управление (при кандидатстване за достигане на съответствие с международнопризнати стандарти) - ***представя се при кандидатстване за окончателно плащане.*** Представя се във формат „pdf“ или „jpg“.
10. Договор за услуги/работи/доставки и/или анекс/и към него за всеки обект на инвестицията с детайлно описание на техническите характеристики, цена в лева или евро, срок, количество и начин на доставка, ведно с подробна количествено-стойностна сметка. В договорите се описва ДДС. ***Документите се прилагат само при настъпили промени след последното им представяне.*** Представя се във формат „pdf или jpeg” и „xls или xlsx““.
11. Приемо-предавателен протокол между доставчика/изпълнителя и бенефициента на помощта за доставената стока/услуга, обект на инвестицията, съдържащ подробно описание на техническите характеристики, а когато е приложимо и марка, модел, серийни номера, номер на рама, номер на двигател, номер/дата на договор за доставка. Представя се във формат „pdf или jpeg” и „xls или xlsx“.
12. Декларация от всеки доставчик, че активите, предмет на инвестиция, не са втора употреба съдържаща индивидуализиращи данни (напр. марка, модел, серийни номера, номер на рама, номер на двигател, номер/дата на договор за доставка). ***В случай че в Приемо-предавателния протокол между доставчика/изпълнителя и бенефициента е включена декларативна част, че активите не са втора употреба, документът не се представя***. Представя се във формат „pdf“ или „jpg“.
13. Договор за финансов лизинг с приложен към него погасителен план за изплащане на лизинговите вноски (***в случаите на финансов лизинг и в случай че не е представен пред ДФ „Земеделие“ при кандидатстването***). Представя се във формат „pdf“ или „jpg“.
14. Първични счетоводни документи (напр. фактури), доказващи извършените разходи. Представя се във формат „pdf“ или „jpg“.
15. Копие от Платежно нареждане, прикрепено към всяка фактура, което да доказва плащане от страна на бенефициента на помощта, заверенo от обслужващата банка. Представя се във формат „pdf“ или „jpg“. Заверка от банка не се изисква за представени платежни нареждания от система за електронно банкиране, като същите задължително следва да съдържат референтен номер и дата на извършената банковата операция, които да са видими в банковото извлечение. Платежно нареждане не се изисква в случаите, когато в представеното пълно банково извлечение от деня на извършване на плащането се съдържат достатъчно данни за индивидуализиране на плащането (данни за титуляра, банковата сметка, от която е извлечението, банковата сметка на получателя, основание за плащане, номер на фактура или номер на договор, сума на плащането, начално и крайно салдо и информация за всички извършени транзакции за деня на плащането).
16. Пълно банково извлечение от деня на извършване на плащането, доказващо плащане от страна на бенефициента на помощта, заверено от обслужващата банка. Представя се във формат „pdf“ или „jpg.
17. Договори за доставка с описани вид, количества и цени на биомасата (*важи в случаите, когато не се предвижда преработка на собствена биомаса*) и/или декларация по образец (Приложение № 5) от кандидата с описани вид и количества на биомасата (*важи в случаите, когато се предвижда преработка на собствена биомаса*). Представя се във формат „pdf“ или „jpg“.
18. Застрахователна полица за всички активи - предмет на инвестицията в полза на Разплащателната агенция, валидна за срок минимум 12 месеца, ведно с опис на имуществото при застраховане на машини, съоръжения, оборудване и покриваща всички посочени в договора за финансово подпомагане рискове за съответния вид инвестиция. Представя се във формат „pdf“ или „jpg“.
19. Квитанция/платежно нареждане за изцяло платена застрахователна премия за срока на застраховката, придружена/о от пълно дневно извлечение (в случай че плащането е извършено по банков път). Платежно нареждане не се представя, ако са изпълнени условията по т. 15. Представя се във формат „pdf“ или „jpg“.

**Б. Специфични документи според предмета на инвестиция**

**1. Строително-монтажни работи, пряко свързани с изпълнение на дейностите по проектното предложение, използвани за опазване компонентите на околната среда и енергия от ВЕИ за собствено потребление.**

1.1. Констативен акт за установяване годността за приемане на строежа (частта, етапа от него) при предаването на строежа и строителната документация от строителя на възложителя (образец № 15 съгласно Наредба № 3 от 31.07.2003 г. за съставяне на актове и протоколи по време на строителството) - ***при кандидатстване за окончателно плащане***. Представя се във формат „pdf“ или „jpg“.

1.2. Протокол за установяване годността за ползване на строежа (частта, етапа от него) (образец № 16 съгласно Наредба № 3 от 2003 г.) - ***при кандидатстване за окончателно плащане*** (в зависимост от характера на инвестицията). Представя се във формат „pdf“ или „jpg“.

1.3. Разрешение за ползване за строежите от първа, втора и трета категория, издадено от органите на Дирекцията за национален строителен контрол, при условия и по ред, определени в наредба на министъра на регионалното развитие и благоустройството ***- при кандидатстване за окончателно плащане***. Представя се във формат „pdf“ или „jpg“.

1.4. Удостоверение за въвеждане в експлоатация за строежите от четвърта и пета категория от органа, издал разрешението за строеж - ***при кандидатстване за окончателно плащане***. Представя се във формат „pdf“ или „jpg“.

**2. Закупуване, включително чрез финансов лизинг, на нови машини, съоръжения и оборудване, необходими за подобряване на производствения процес по преработка и маркетинга, както и инсталирането им.**

2.1. Протокол за проведена 72-часова проба при експлоатационни условия (образец № 17) в случаите, когато се изисква съгласно действащата нормативна уредба и в зависимост от характера на инвестицията. Представя се във формат „pdf“ или „jpg“.

**3. Закупуване на софтуер пряко свързан с работата на активите по т. 1.1.1-1.1.4. от раздел 14.1 „Допустими разходи“ на Условията за кандидатстване, включени в проектното предложение , включително чрез финансов лизинг.**

3.1. Сертификат за автентичност и лицензен договор, регистрационна карта. Представя се по образец на доставчика във формат „pdf“ или „jpg“.

**4. Разходи за ноу-хау, придобиване на патентни права и лицензи, за регистрация на търговски марки и процеси, необходими за изготвяне и изпълнение на проекта.**

4.1. Копие от издаден от Патентното ведомство патент, който е предмет на закупуване от бенефициента на помощта. Представя се във формат „pdf“ или „jpg“.

4.2. Лицензионен договор, вписан в Патентното ведомство, или друг документ, удостоверяващ правото на ползване на патент от бенефициента на помощта, за срок не по-малък от 5 години от датата на подписване на договора с РА, с описани финансови условия. Представя се във формат „pdf“ или „jpg“.

4.3. Договор за отстъпване на ноу-хау. Представя се във формат „pdf“ или „jpg“.

4.4. Документ, доказващ регистрацията на търговската марка. Представя се във формат „pdf“ или „jpg“.

**В. Документи за съответствие с критериите за подбор, за които е получено предимство пред други кандидати - *представя се при кандидатстване за окончателно плащане***

**1. Документи, доказващи съответствие с приоритет 1. „Подпомагане на проекти за инвестиции за преработка на суровини от чувствителни сектори“**

**1.1** Договори с описани вид, количества и цени на суровините за първа прогнозна година от изпълнение на бизнес плана (важи в случаите, когато не се предвижда преработка на собствена земеделска продукция) и/или декларация от бенефициента с описани вид и количества на суровините (важи в случаите, когато се предвижда преработка на собствена земеделска продукция) като доказателство, че над 75 % от обема на преработваните суровини са от растителен или животински произход, попадащи в обхвата на чувствителните сектори. Представя се във формат „pdf“ или „jpg**“.**

**2. Документи, доказващи съответствие с приоритет 3.1. „Проекти, които допринасят за устойчиво и цифрово икономическо възстановяване“.**

2.1 Договор за контрол по смисъла на чл. 18, ал. 3 от Закона за прилагане на Общите организации на пазарите на земеделски продукти на Европейския съюз (ЗПООПЗПЕС) с контролиращо лице, получило разрешение от министъра на земеделието за осъществяване на контрол за спазване правилата на биологичното производство по реда на чл. 19 и 20 ЗПООПЗПЕС. Представя се във формат „pdf“ или „jpg“.

2.2 Сертификат по чл. 35, параграф 1 от Регламент (ЕС) 2018/848 на Европейския парламент и на Съвета от 30 май 2018 година относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета, удостоверяващ, че всички включени крайни продукти (преработени селскостопански продукти) в бизнес плана и с които е обосновано ползването на инвестициите, са сертифицирани като „биологични“. Представя се във формат „pdf“ или „jpg“.

**Г. Документи за доказване извършването на инвестициите, които са необходими за функциониране на проекта, но не се финансират по проекта и са включени в приложение към договора за финансово подпомагане.** **Представя се поне един от посочените документи за всеки един актив, в зависимост от вида на инвестицията.**

1. Фактури, представени във формат „pdf“ или „jpg“, и/или

2. Договор за наем, представен във формат „pdf“ или „jpg“, и/или

3. Удостоверение за въвеждане в експлоатация за строежите от IV и V категория или разрешение за ползване за строежите от I, II и III категория - в случаите на заявени разходи по т. 10 от раздел 13.2 на Условията за кандидатстване документът задължително се представя. Представя се във формат „pdf“ или „jpg“.

4. Приемо-предавателни протоколи, представени във формат „pdf“ или „jpg“, и/или

5. Инвентарна книга или разпечатка от счетоводната система на бенефициента, доказваща заприходяването на инвестициите, които са необходими за функциониране на проекта, но не се финансират. Представя се във формат „pdf“ или „jpg“.

6. Други в зависимост от вида на инвестицията, представени във формат „pdf“ или „jpg“.